The Fast and the Furious: Tokyo Drift
<s>The Fast and the Furious: Tokyo drift (hrv. Brzi i žestoki: Tokio drift, srp.</s><s>Paklene ulice 3: Tokijski drift/Паклене улице 3: Токијски дрифт), američki akcijski film redatelja Justina Lina iz 2006. godine i treći film iz serijala.</s><s>Za razliku od prethodna dva filma, u ovom dijelu ne pojavljuje se nijedan lik iz originala i nastavka, izuzev cameo uloge Vina Diesela.</s>

<s>Film je sniman na lokacijama u Tokiju i Los Angelesu, a premijerno je prikazan u kinima 16. juna 2006.</s><s>U prvom vikendu prikazivanja, film je ostvario prihod od 23.973.840 USD, a do rujna je uprihodio 62.494.975 USD.</s>

<s>Radnja</s>

<s>Srednjoškolac Sean Boswell (Lucas Black) je utrkujući se doživio još jednu u nizu prometnih nezgoda.</s><s>Zbog niza prekršaja i problema s policijom, majka ga odluči poslati k ocu, mornaričkom časniku koji je stacioniran u Tokiju, Japan.</s>

<s>Pokušavajući se prilagoditi životu u nepoznatoj sredini, Sean upoznaje lijepu Neelu (Nathalie Kelley) i Afroamerikanca Twinkija (Bow Wow) koji ga upoznaje s drifting utrkama.</s><s>Sean se uskoro sukobljava s Takashijem (Brian Tee), poznatim kao DK (Drift King), nećakom lokalnog šefa yakuze, zbog toga što je razgovarao s Neelom, njegovom curom.</s><s>DK izaziva Sean na utrku, prilikom čega, Sean nenaviknut na drifting stil, klizanje automobilom, gubi utrku i uništava auto koje mu je posudio DK-ov poslovni partner, Han (Sung Kang).</s>

<s>Sean se zaposli kod Hana kako bi mu isplatio slupani automobil te postaju prijatelji.</s><s>Han ga odluči naučiti driftanje, budući da je Sean jedini koji se ne boji DK-a.</s><s>Istodobno, razvija se ljubav između Seana i Neele, što nije promaklo DK-u koji pretuče Seana, zbog čega ga Neela ostavlja.</s><s>Uskoro dolazi do konfrotacije između Seana i DK-a tijekom koje Han pogiba, a Sean odlučuje pobijediti i poniziti DK-a te ga ocrniti pred očima njegova strica Kamata (Sonny Chiba).</s><s>Sean predlaže DK-u utrku kojom će odlučiti tko napušta Tokio.</s><s>U dramatičnoj utrci, Sean uspjeva pobijediti, a poraženog DK-a stric tjera iz Tokija.</s>

<s>Novog Drift Kinga, Seana, pred kraj filma, izaziva na utrku nepoznati vozač za kojeg se ispostavlja da je Dominic Torreto (Vin Diesel).</s>

<s>Glavne uloge</s>

<s>Lucas Black - Sean Boswell; američki adolescent koji zbog izazivanja prometnih nesreća i sukoba sa zakonom odlazi u Japan kod oca, časnika američke ratne mornarice.</s><s>Strast prema brzim automobilima i ovoga ga puta dovodi u neprilike, a k tome zaljubljuje se i u Neelu, curu svog rivala.</s><s>Bow Wow - Twinkie; američki državljanin, sin pripadnika američke vojske, Seanov i Hanov prijatelj.</s><s>Bavi se prodajom raznovrsnog asortimana proizvoda, ne uvijek provjerene kvalitete.</s><s>Sung Kang - Han; Takashijev poslovni partner i prijatelj.</s><s>Uzima Seana pod svoju zaštitu i uči ga driftati.</s><s>Brian Tee - Takashi (DK); prvak u driftanju, nećak lokalnog šefa jakuza Kamate, Hanov poslovni partner i Neelin dečko.</s><s>Nathalie Kelley - Neela; djevojka australskog podrijetla koju su kao malenu usvojili članovi Takeshijeve obitelji.</s><s>Zaljubljuje se u Seana.</s><s>Sonny Chiba - Kamata; lokalni šef jakuza i Takashijev stric.</s><s>Brian Goodman - poručnik Boswell; Seanov otac.</s>

<s>Zanimljivosti</s>

<s>Događaji iz ovog filma događaju se kronološki nakon radnje iz filmova Fast & Furious i Fast Five.</s><s>Naime, u početnoj sceni filma Brzi i žestoki: Povratak, Dom i Han rade zajedno, nakon čega Han odluči otići u Japan.</s><s>Ovo je jedini film iz serijala u kojem se ne pojavljuje glumac Paul Walker.</s>

<s>Bilješke</s>

<s>Vanjske veze</s>

<s>Brzi i žestoki: Tokio drift na Internet Movie Databaseu 
 Brzi i žestoki: Tokio drift - Allmovies.com 
 Filmski.net</s>

<s>The Fast and the Furious
Američki filmovi
Akcije (filmovi)</s>

